ಡಾರ್ಜಿಲಿಂಗ್‌ನ ಶಾಲೆಗಳು ರಾಜ್ಯ ಸರ್ಕಾರದಿಂದ ಇಲ್ಲವೇ ಖಾಸಗಿ ಸಂಸ್ಥೆಗಳು ಮತ್ತು ಧಾರ್ಮಿಕ ಸಂಸ್ಥೆಗಳಿಂದ ನಡೆಸಲ್ಪಡುತ್ತವೆ. ರಾಷ್ಟ್ರೀಯ ಭಾಷೆಯಾದ ಹಿಂದಿ ಮತ್ತು ರಾಜ್ಯದ ಅಧಿಕೃತ ಭಾಷೆಯಾದ ಬೆಂಗಾಲಿಯನ್ನು ಹೇರಲಾಗಿದ್ದರೂ, ಇಲ್ಲಿನ ಶಾಲೆಗಳು ಮುಖ್ಯವಾಗಿ ಇಂಗ್ಲಿಷ್‌ ಮತ್ತು ನೇಪಾಳಿ ಭಾಷೆಗಳನ್ನು ತಮ್ಮ ಬೋಧನಾ ಮಾಧ್ಯಮವಾಗಿ ಬಳಸುತ್ತವೆ. 

ಈ ಶಾಲೆಗಳು [[ಭಾರತೀಯ ಪ್ರೌಢ ಶಿಕ್ಷಣ ಪ್ರಮಾಣಪತ್ರ|ICSE]], [[ಕೇಂದ್ರೀಯ ಪ್ರೌಢ ಶಿಕ್ಷಣ ಮಂಡಳಿ|CBSE]] ಇಲ್ಲವೇ [[ಪಶ್ಚಿಮ ಬಂಗಾಳ ಪ್ರೌಢ ಶಿಕ್ಷಣ ಮಂಡಳಿ|ಪಶ್ಚಿಮ ಬಂಗಾಳ ಮಾಧ್ಯಮಿಕ ಶಿಕ್ಷಣ ಮಂಡಳಿ]]ಯಿಂದ ಮಾನ್ಯತೆ ಪಡೆದಿರುತ್ತವೆ. ಭಾರತದಲ್ಲಿದ್ದ ಬ್ರಿಟಿಷರಿಗೆ ಬೇಸಗೆ ಕಾಲದ ಆಶ್ರಯಧಾಮವಾಗಿದ್ದ ಡಾರ್ಜಿಲಿಂಗ್, ಅತಿ ಶೀಘ್ರದಲ್ಲಿ [[ಎಟನ್‌ ಕಾಲೇಜು|ಎಟನ್]], [[ಹ್ಯಾರೋ ಶಾಲೆ|ಹ್ಯಾರೋ]] ಮತ್ತು [[ರಗ್‌ಬಿ ಶಾಲೆ|ರಗ್‌ಬಿ]] ಮಾದರಿಯ [[ಪಬ್ಲಿಕ್‌ ಶಾಲೆ (ಇಂಗ್ಲೆಂಡ್‌)|ಪಬ್ಲಿಕ್‌ ಶಾಲೆ]]ಗಳ ಸ್ಥಾಪನೆಗೆ ನೆಚ್ಚಿನ ಸ್ಥಳವಾಗಿ ರೂಪುಗೊಂಡಿತು. ಇದರಿಂದಾಗಿ ಬ್ರಿಟಿಷ್ ಅಧಿಕಾರಿಗಳ ಮಕ್ಕಳು ಪ್ರತ್ಯೇಕ ಶಿಕ್ಷಣವನ್ನು ಪಡೆಯಲು ಅವಕಾಶ ನೀಡಿದಂತಾಯಿತು. [[ಸೇಂಟ್‌ ಜೋಸೆಫ್ಸ್ ಕಾಲೇಜ್ (ಶಾಲಾ ವಿಭಾಗ.)|ಸೇಂಟ್‌ ಜೋಸೆಫ್ಸ್ ಕಾಲೇಜ್ (ಶಾಲಾ ವಿಭಾಗ)]], [[ಲೋರೆಟೋ ಕಾನ್ವೆಂಟ್‌, ಡಾರ್ಜಿಲಿಂಗ್‌|ಲೊರೆಟೋ ಕಾನ್ವೆಂಟ್‌]], [[ಸೇಂಟ್ ಪಾಲ್ಸ್ ಸ್ಕೂಲ್‌, ಡಾರ್ಜಿಲಿಂಗ್‌|ಸೇಂಟ್‌ ಪಾಲ್ಸ್ ಸ್ಕೂಲ್‌]] ಮತ್ತು [[ಮೌಂಟ್‌ ಹರ್ಮನ್ ಸ್ಕೂಲ್, ಡಾರ್ಜಿಲಿಂಗ್‌|ಮೌಂಟ್‌ ಹರ್ಮನ್‌ ಸ್ಕೂಲ್‌]] ಮುಂತಾದ ಸಂಸ್ಥೆಗಳು ಭಾರತ ಮತ್ತು [[ದಕ್ಷಿಣ ಏಷ್ಯಾ|ದಕ್ಷಿಣ ಏಷ್ಯ]]ದ ಎಲ್ಲೆಡೆಯಿಂದ ವಿದ್ಯಾರ್ಥಿಗಳನ್ನು ಆಕರ್ಷಿಸುತ್ತವೆ. ಹಲವು ಶಾಲೆಗಳು (ಇವುಗಳಲ್ಲಿ ಕೆಲವು ನೂರು ವರ್ಷಗಳಿಗಿಂತ ಹಳೆಯವು) ಬ್ರಿಟಿಷ್‌ ಮತ್ತು ವಸಾಹತು ಪರಂಪರೆಯಿಂದ ಬಂದ ಸಂಪ್ರದಾಯಗಳಿಗೆ ಈಗಲೂ ಅಂಟಿಕೊಂಡಿವೆ. ಡಾರ್ಜಿಲಿಂಗ್‌ ಮೂರು ಕಾಲೇಜುಗಳನ್ನು ಹೊಂದಿದೆ - [[ಸೇಂಟ್ ಜೋಸೆಫ್ಸ್‌‌ ಕಾಲೇಜ್‌, ಡಾರ್ಜಿಲಿಂಗ್‌|ಸೇಂಟ್‌ ಜೋಸೆಫ್ಸ್‌ ಕಾಲೇಜ್‌]], [[ಲೋರೆಟೋ ಕಾಲೇಜ್‌, ಡಾರ್ಜಿಲಿಂಗ್‌|ಲೊರೆಟೋ ಕಾಲೇಜ್‌]], ಸೇಲ್‌ಸಿಯನ್‌ ಕಾಲೇಜ್ ಮತ್ತು [[ಡಾರ್ಜಿಲಿಂಗ್‌ ಸರ್ಕಾರಿ ಕಾಲೇಜು]]- ಇವೆಲ್ಲ ಸಿಲಿಗುರಿಯಲ್ಲಿರುವ [[ಉತ್ತರ ಬಂಗಾಳ ವಿಶ್ವವಿದ್ಯಾಲಯ]]ದಿಂದ ಅಂಗೀಕೃತಗೊಂಡಿವೆ. 

ಹವಾಗುಣ
ಹೊರಗಿನ ಕೊಂಡಿಗಳು
ಶಿಕ್ಷಣ
ಸಂಸ್ಕೃತಿ